GODIŠNJI IZVJEŠTAJ O IZVRŠENJU PRORAČUNA OPĆINE JAKŠIĆ ZA 2017. GODINU

Prema odredbama Pravilnika o polugodišnjem i godišnjem izvještaju o izvršenju proračuna (NN br.24/13, 102/17) godišnji izvještaj o izvršenju Proračuna Općine Jakšić sadrži:

1. Opći dio proračuna koji čini Račun prihoda i primitaka, Račun rashoda i izdataka i Račun financiranja

2. Posebni dio proračuna po organizacijskoj i programskoj klasifikaciji

3. Izvještaj o zaduživanju na domaćem i stranom tržištu novca i kapitala,

4 .Izvještaj o korištenju proračunske zalihe,

5. Izvještaj o danim jamstvima i izdacima po danim jamstvima,

6. Obrazloženje ostvarenja prihoda i primitaka, rashoda i izdataka.

1. OPĆI DIO PRORAČUNA

Opći dio Proračuna sadrži:

- Sažetak A. Račun prihoda i rashoda i B.Račun financiranja

- Račun prihoda i rashoda po ekonomskoj klasifikaciji i raspoloživa sredstva iz prethodnih godina

- Račun prihoda i rashoda po izvorima financiranja

- Račun prihoda i rashoda po funkcijskoj klasifikaciji

- Račun financiranja po ekonomskoj klasifikaciji

2. POSEBNI DIO PRORAČUNA

- Izvršenje proračuna po organizacijskoj klasifikaciji

- Izvršenje proračuna po programskoj klasifikaciji

3. IZVJEŠTAJ O ZADUŽIVANJU NA DOMAĆEM I STRANOM TRŽIŠTU U NOVCA I KAPITALA

Općina Jakšić nije imala zaduživanja .

4. IZVJEŠTAJ O KORIŠTENJU PRORAČUNSKE ZALIHE

U navedenom razdoblju proračunska zaliha nije korištena.

5. IZVJEŠTAJ O DANIM JAMSTVIMA I IZDACIMA PO DANIM JAMSTVIMA

U navedenom razdoblju općina nije davala jamstva.

6. OBRAZLOŽENJE OSTVARENJA PRIHODA I PRIMITAKA, RASHODA I IZDATAKA ZA 2017.GODINU

PRIHODI I PRIMICI PRORAČUNA

Ukupni prihodi i primici proračuna za navedeno razdoblje ostvareni su u iznosu 8.550.217 kn ili 131% u odnosu na isto razdoblje prethodne godine, a 95% u odnosu na plan. Od tog iznosa 7.982.148 kn odnosi se na prihode općine, a 568.069 kn na prihode vrtića. Najznačajniji ostvareni prihod je od poreza na dohodak u iznosu od 2.389.149 kn.

Ostvarene pomoći iz proračuna iznose 3.884.511 kn, od toga općina 3.854.276 kn, a odnose se na pomoći za socijalno ugrožene osobe-za ogrjev u iznosu 26.600 kn, pomoći iz državnog proračuna u iznosu 2.014.499 kn, Drž.proračuna za element.nepogodu-mraz 2017. u iznosu 99.358 kn, Min.reg.raz.i fond.EU-uređenje, adaptacija mj.doma Bertelovci u iznosu 316.000 kn, Fond zašt.okoliša i energ.učin.-za vrtić u iznosu 1.118.819 kn, Fond zašt.okoliša EU- za strojeve (malčer,traktor,) u iznosu 120.000 kn, Fond ruralnog razvoja –MJERA 7.1-za izr.strategije općine u iznosu 159.000 kn, a dj.vrtić u iznosu 30.235 kn, a odnose se na sufinanc.JLS-opć.Kaptol u iznosu 4.200 kn, pomoći od HZMO i HZZ po posebnom programu u iznosu 7.595 kn, te Min.znanosti za predškolski odgoj u iznosu 18.440 kn.

Prihodi od imovine ostvareni su u iznosu 391.145 kn, a odnose se na prihode od kamata, naknade za koncesije,prihode od zakupa poljoprivrednog zemljišta u vlasništvu RH, prihode od zakupa poslovnog prostora, prihode od naknada za grobno mjesto i grobne godišnje naknade, prihoda od zakupa javnih površina, te prihoda od naknade za zadržavanje nezakonito izgrađenih zgrada.

Prihodi po posebnim propisima ostvareni su u iznosu 1.480.255 kn. Navedeni prihodi odnose se na prihode po posebnim propisima u iznosu 890.023 kn, od toga prihodi općine 363.624 kn, a to su vodni doprinos, šumski doprinos, priklj.na kom.infrastrukturu, ost.nesp.prihodi , te prihodi od HZZ za isplatu plaća djelatnicima zaposlenim na provođenju programa javnih radova, a 526.399 kn se odnosi na prihode dječjeg vrtića Jakšić od sufinanciranja roditelja. Prihodi u iznosu 590.232 kn odnose se na prihode od komunalne naknade, komunalnog doprinosa za građ. i korišt.objekata i uređ.kom.infrastrukture.

Prihodi od donacija ostvareni su u iznosu 3.407 kn, odnose se na prihode dj.vrtića Jakšić .

Prihodi od prodaje nefinancijske imovine ostvareni u iznosu 272.506 kn odnose se na prihode od prodaje poljoprivrednog zemljišta i prihode od prodaje stanova na koje postoji stan.pravo.

RASHODI I IZDACI PRORAČUNA

Ostvareni rashodi i izdaci iznose 6.483.668 kn ili 86% u odnosu na isto razdoblje prethodne godine, a 77% u odnosu na plan. Od tog iznosa 6.019.029 kn odnosi se na rashode općine, a 464.639 kn na dječji vrtić Jakšić.

Rashodi za zaposlene- za plaće djelatnika općine, dječjeg vrtića i djelatnike za javne radove ukupno je utrošeno 1.469.761 kn.

Ukupno ostvareni materijalni rashodi iznose 2.457.598 kn. Rashode čine naknade troškova zaposlenima-konto 321 u iznosu 91.263 kn, od toga općina 37.057 kn, a dj.vrtić 54.206 kn. Zatim rashodi za materijal i energiju-konto 322 u iznosu 448,524 kn, od toga općina 292.311 kn, a dj.vrtić 156.213 kn (ured.materijal, literatura, el.energija , javna rasvjeta, plin, gorivo, sitan inventar, mat.tek.i inv.održ., oprema). Zatim rashodi za usluge-konto 323 u iznosu 1.700.910 kn, od toga općina 1.618.368 kn, a dj.vrtić 82.542 kn (tekuće i inv.održavanje, usl.telefona, pošte, komunalne usluge, intelektualne usluge, usluge promidžbe i informiranja, geod.katastarske usluge, zdravstvene usluge, ostale usluge). Zatim naknade troškova osobama izvan radnog odnosa-konto 324 u iznosu 9.379 kn, a odnose se na dj.vrtić za stručno osposobljavanje. Ostali nespomenuti rashodi poslovanja-konto 329 u iznosu 207.522 kn (naknade članovima predstavničkih tijela, premije osiguranja , reprezentacija, ost.nesp.rashodi poslovanja, članarine) od toga općina 189.095 kn, a dj.vrtić 18.427 kn.

Financijski rashodi izvršeni su u iznosu 12.668 kn, od toga općina 9.789 kn, a dj.vrtić 2.879 kn za plaćanje usluga platnog prometa.

Rashodi za subvencije ostvareni su u iznosu 3.625 kn, a odnose se na subvencije polj.-obuka polj.proizvođača za korištenje pesticida , teh.pregled i testiranje prskalica.

Rashodi za naknade građanima i kućanstvima iznose 154.100 kn. Rashodi se odnose na isplate jednokratnih pomoći građanima i kućanstvima-soc.ugrož.osobe, stipendije učenicima, naknade za novorođenčad, te sufinanciranje cijene prijevoza učenika srednjih škola.

Ostali rashodi u iznosu 788.750 kn iskazani su kao tekuće donacije športskim društvima, vjerskim zajednicama, političkim strankama, KUD, DVD, VZ, humanitarne donac., naknade štete uzr.prirodnom katastrofom-element.nepogoda mraz 2017, od toga općina 784.843 kn, a dj.vrtić 3.907 kn.

Za nabavu nefinancijske imovine ostvareni su rashodi u iznosu od 1.597.165 kn, od toga za izgradnju građevinskih objekata-konto 421 u iznosu 1.220.878 kn (vrtić, izgr.garaže, nerazvrstane ceste i ul.opć.Jakšić, nogostup Rajsavac, gospodarska zona-kom.i cest.infrastruktura, rekonstr.jav.rasvjete Eminovci). Zatim nabava opreme-konto 422 u iznosu 165.070 kn, od toga općina 112.305 kn, (strojevi, oprema dj.igral.) a dj.vrtić 52.765 kn. Zatim prijevozna sredstva konto-423 u iznosu 181.017 kn (nabava traktora) općina, a konto 425-višegodišnji nasadi-stabla odnose se na dj.vrtić u iznosu 10.200 kn. Rashodi za dodatna ulaganja na građevinskim objektima –konto 451 u iznosu 20.000 kn za rekonstrukciju i uređenje zgrade stara škola.

Financijska imovina na dan 31.12.2017.

Ukupna financijska imovina iznosi 5.652.407 kn. Od tog iznosa 5.341.371 kn odnosi se na općinu Jakšić, a 311.036 kn na dj.vrtić, a sastoji se od:

Ukupno Općina Dj.vrtić

Novac na žiro-računu 1.753.293 kn 1.579.836 kn 173.457 kn Dani zajmovi malim i srednjim poduzetnicima 37.526 kn 37.526 kn - Udjeli u trgovačkim društvima (Komunalac, Tekija) 2.005.700 kn 2.005.700 kn - Ostala potraživanja 76 kn - 76 kn Potraživanja za općinske poreze 108.189 kn 108.189 kn - Potraživanja za prihode od imovine (koncesije,zakup 190.587 kn 190.587 kn - zemljišta, grobna god.naknada, nakn.za grobno mjesto, nakn.nezak.izgr.zgrade, upor.jav.površine) Potraž.po pos.propisima i naknade (komunalna nakn., 448.518 kn 390.433 kn 58.085 kn dopr.za šume, sred.raz.vodoopskrbe i odvodnje) potraž.od nef.imovine (prodaja polj.zemljišta i stanova 1.029.100 kn 1.029.100 kn - Rashodi budućih razdoblja i nedospjela napl.prihoda-vrt. 79.418 kn - 79.418 kn

Obveze na dan 31.12.2017.

Nepodmirene obveze za rashode poslovanja 216.063 kn 117.164,90 kn 98.898 kn

Odgođena plaćanja-jamčevni polozi-roditelji-vrtić 54.439 kn - 54.439 kn

Na dan 31.12.2017.godine općina je ostvarila višak prihoda i primitaka u iznosu 2.066.549,44 kn, a manjak prihoda i primitaka preneseni odnosno raspoloživi iz prethodni godina -504.264,09 kn, nakon čega ostaje višak prihoda i primitaka raspoloživ u sljedećem razdoblju 1.562.285,35 kn, od toga općina Jakšić 1.462.671,48 kn, a prorač.korisnik dječji vrtić 99.613,87 kn.

Stanje žiro računa 01. Siječnja 2017.godine iznosilo je 637.381,81 kn, a stanje žiro računa na dan 31.prosinca 2017. godine iznosilo je 1.753.293 kn, od toga općina 1.579.836,38 kn, a dječji vrtić 173.457 kn.